Document ID: 31994R1651

KOMISSION ASETUS (EY) N:o 1651/94,
annettu 7 päivänä heinäkuuta 1994,
tiettyjen perustamissopimuksen liitteeseen II kuulumattomina tavaroina vietävien maataloustuotteiden vientituen myöntämisjärjestelmän soveltamista koskevista yksityiskohtaisista säännöistä ja tuen määrän vahvistamisperusteista annetun asetuksen (EY) N:o 1222/94 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon tiettyihin maataloustuotteiden jalostamisessa tuotettuihin tavaroihin sovellettavasta kauppajärjestelmästä 6 päivänä joulukuuta 1993 annetun neuvoston asetuksen (EY) N:o 3448/93(1) ja erityisesti sen 8 artiklan 3 kohdan,
sekä katsoo, että
on tarpeen, että sellaisen maidon ja sellaisten maitotuotteiden osalta, jotka rinnastetaan maidon ja maitotuotteiden tuontimaksuja laskettaessa sovellettavista tuoteryhmistä ja erityissäännöksistä 18 päivänä joulukuuta 1979 annetun asetuksen (ETY) N:o 2915/79(2), sellaisena kuin se on viimeksi muutettuna asetuksella (EY) N:o 3423/93(3), liitteessä II olevan 3 ryhmän johtotuotteen (TJ 3) määritelmää vastaavaan maitojauheeseen, noudatetaan kuiva-aineesta laskettujen sallittujen rasvapitoisuuksien lisäksi myös rasvattomia kuiva-ainepitoisuuksia; tämän vuoksi olisi annettava toimijoille mahdollisuus hakea vientitukea rasvapitoisuuden ja rasvattomien aineiden pitoisuuden perusteella,
tiettyjen perustamissopimuksen liitteeseen II kuulumattomina tavaroina vietävien maataloustuotteiden vientituen myöntämisjärjestelmän soveltamista koskevista yksityiskohtaisista säännöistä ja tuen määrän vahvistamisperusteista 30 päivänä toukokuuta 1994 annetun komission asetuksen (EY) N:o 1222/94(4) mukaisesti 3 ryhmän johtotuotteeseen rinnastettava ja liitteeseen II kuulumattomina tavaroina vietävä maito ja maitotuotteet täyttävät niiden vientitukien myöntämisedellytykset, jotka lasketaan rasvapitoisuuden perusteella 40 prosentin enimmäispitoisuuteen asti; kun samat tuotteet viedään liitteeseen II kuuluvina tavaroina, ne voidaan oikeuttaa vientitukeen rasvapitoisuuden perusteella ainoastaan, jos tämän pitoisuuden taso on huomattavasti alempi; yhdenmukaisuuden vuoksi maidolle ja 3 ryhmän johtotuotteeseen rinnastettaville maitotuotteille maksettavan tuen ei pitäisi ylittää sen tuen määrää, joka voidaan myöntää tuotteille, joiden rasvapitoisuus on 26 prosenttia,
CN-koodeihin 2905 44 19 ja 3823 60 19 kuuluvan D-glusitolin (sorbitolin) osalta asetuksen (EY) N:o 1222/94 liitteessä C tuen määrän laskemista varten ilmoitetut maissin määrät eivät ole perusteltuja suhteessa teollisuuden tosiasiallisesti käyttämiin maissin määriin; nämä määrät olisi tarkistettava,
niiden toimijoiden, jotka ovat vahvistaneet tukimäärät ennakolta ennen tämän asetuksen soveltamista, voi olla mahdotonta käyttää kokonaisuudessaan sitä täysmaitojauheen määrää, jolle he ovat saaneet ennakkovahvistustodistuksen; näille käyttämättömille määrille asetettuja vakuuksia ei saa pidättää, ja
tässä asetuksessa säädetyt toimenpiteet ovat liitteeseen II kuulumattomien jalostettujen maataloustuotteiden kauppaa koskevia horisontaalisia kysymyksiä käsittelevän hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetus (EY) N:o 1222/94 seuraavasti.
1) Lisätään 1 artiklaan 3 kohta seuraavasti:
"3 Asianomaisen pyynnöstä ja toimivaltaisen viranomaisen kanssa sovitulla tavalla 2 kohdan d alakohdassa tarkoitetut tuotteet kuitenkin rinnastetaan:
i) maitojauheeseen, joka on asetuksen (ETY) N:o 2915/79 liitteessä I olevan 2 ryhmän johtotuotteen määritelmän mukainen, kyseisen rinnastettavan tuotteen kuiva-ainepitoisuuden rasvattoman osuuden osalta
ii) voihin, joka on asetuksen (ETY) N:o 2915/79 liitteessä I olevan 6 ryhmän johtotuotteen määritelmän mukainen, kyseisen rinnastettavan tuotteen maitorasvapitoisuuden osalta."
2) Korvataan 3 artiklan 1 kohdan a alakohdan viides luetelmakohta seuraavasti:
" - 100 kilogrammaa yhtä 3 ryhmän johtotuotteeseen 1 artiklan 2 kohdan d alakohdan nojalla rinnastetuista,
maitorasvapitoisuudeltaan enintään 26 painoprosenttia kuiva-aineesta olevista maitotuotteista vastaa 3,85 kilogrammaa tätä johtotuotetta kyseisen maitotuotteen sisältämän maitorasvan yhtä painoprosenttia kohden,
- 100 kilogrammaa jonkin 3 ryhmän johtotuotteeseen 1 artiklan 2 kohdan d alakohdan nojalla rinnastetuista, maitorasvapitoisuudeltaan enemmän kuin 26 painoprosenttia kuiva-aineesta olevista maitotuotteista sisältämästä kuiva-aineesta vastaa 100 kilogrammaa tätä johtotuotetta."
3) Korvataan CN-koodeihin 2905 44 11 ja 3823 60 11 kuuluvan D-glusitolin (sorbitolin) osalta liitteessä C olevan 5 sarakkeen (maissi) alaviitteen numero "(7)" luvulla "169" ja poistetaan 9 sarakkeen (sokeri) alaviitteen numerot "(7)" ja "(8)"; korvataan CN-koodien 2905 44 19 ja 3823 60 19 osalta 5 sarakkeen (maissi) alaviitteen numero "(7)" luvulla "148", korvataan 9 sarakkeen (sokeri) alaviitteen numero "(7)" luvulla "71", korvataan CN-koodien 2905 44 91, 2905 44 99, 3823 60 91 ja 3823 60 99 osalta sarakkeen 5 (maissi) alaviitteen numero "(7)" luvulla "242", korvataan 9 sarakkeen (sokeri) alaviitteen numero "(7)" luvulla "102", poistetaan alaviite "(7)"; korvataan alaviitteen "(8)" sanat "alaviite (7)" sanoilla "5 ja 9 sarake".
2 artikla
Sellaisiin 3 ryhmän johtotuotteen määriin liittyvää ennakkovahvistusta varten asetettu vakuus, joita ei viedä tällä asetuksella asetuksen (EY) N:o 1222/94 3 artiklan 1 kohtaan tehtyjen muutosten vuoksi, vapautetaan sen pyynnöstä, jota asia koskee.
3 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Edellä 1 artiklan 1 ja 2 kohtaa ja 2 artiklaa sovelletaan 1 päivästä syyskuuta 1994.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 7 päivänä heinäkuuta 1994.

Labels: 3
17